section_heading: Životopis
paragraph_text: U studenom 1993. godine Alice Schwarzer ga je optužila u feminističkom časopisu Emma da su njegove fotografije seksističke, rasističke, pa i fašističke. U stručnim krugovima postoje velike nesuglasice oko vrijednosti njegova djela. U Zurichu 2003 godine Helmut Newton je svojevoljno osnovao "Helmut Newton" fondaciju po tadašnjim švicarskim zakonima. U listopadu 2003 godine zaklada Stiftung Preußischer Kulturbesitz potpisuje ugovor s Helmut Newtonom za trajnu prezentaciju njegovih fotografija u bivšem vojnom kasinu američke vojske u Berlinu (Landwehrkasino). Mnogi kritičari su u tome vidjeli isforsiranu samoinicijativnu samopromociju (postumnu) Helmuta Newtona koji je uz pomoć njemačkih državnih institucija dobio ekskluzivni i stalni izložbeni prostor što nije uspjelo većini vodećih njemačkih umjetnika.